Μέλτσεστερ Ρόβερς

Ιστορία

Σύμφωνα με την παράδοση, οι Ρόβερς ιδρύθηκαν το 1885, κερδίζοντας τουλάχιστον τρία πρωταθλήματα και μερικά κύπελλα Αγγλίας κατά την προπολεμική εποχή. Το 1954, εντούτοις, εμφανίζεται το πρώτο επεισόδιο του σχετικού κόμικ, επικεντρωμένο στην ιστορία του μεγάλου σταρ της ομάδας Ρόυ Ρέης, του οποίου ο παππούς, Μπίλι Ρέης, είχε αγωνισθεί στο σύλλογο στις αρχές του 20ου αιώνα. Έχοντας το Ρόυ σαν αρχηγό, η Μέλτσεστερ κερδίζει το πρωτάθλημα του 1958 και το Κύπελλο του 1959 που ήταν μια τεράστια επιτυχία.
Ανάλογες επιτυχίες όμως ήρθαν και την επόμενη δεκαετία, με 3 τίτλους πρωταθλητή, δυο Κυπέλλων Αγγλίας, δυο Κυπέλλων Πρωταθλητριών Ευρώπης  και ενός διηπειρωτικού Κυπέλλου.
Τη δεκαετία του '70 οι Ρόβερς πέτυχαν το πρώτο τους νταμπλ εγχώριων τίτλων και ο σχεδόν ισόβιος προπονητής τους Μπεν Γκαλογουέι προήχθη σε γενικό διευθυντή, παραχωρώντας τη θέση του τεχνικού στον πρώην ποδοσφαιριστή του συλλόγου και έως τότε βοηθό του, Τόνυ Στορμ. Ωστόσο, ύστερα από έναν ταπεινωτικό αποκλεισμό από την ερασιτεχνική ομάδα Σλίφορντ, την περίοδο 1974-75, ο Στορμ αποχώρησε και η ευθύνη της τεχνικής ηγεσίας δόθηκε στον ίδιο το Ρόυ Ρέης. Με το Ρόυ πάικτη-προπονητή, η Ρόβερς κατάκτησε το Κύπελλο Κυπελλούχων Ευρώπης του 1975, νικώντας στον τελικό την ελληνική ομάδα Αχιλλέα Νιάρχου, με σκορ 2-0.
Η δεκαετία του 1980 έφερε πολλά νέα δραματικά γεγονότα στο σύλλογο, με κυριότερα τον υποβιβασμό στη Β΄ κατηγορία Αγγλίας, το 1981, ενώ την επόμενη χρονιά ο Ρόυ πυροβολήθηκε στο κεφάλι από έναν παρανοϊκό ηθοποιό, παραμένοντας σε κώμα για αρκετές ημέρες. Οι Ρόβερς επανέρχονται πανηγυρικά στην Α΄ κατηγορία, αλλά μια διαφωνία του Ρόυ με τον πρόεδρο της ομάδας, οδηγεί στην (προσωρινή) αποχώρησή του. Το 1985 η Μέλτσεστερ κερδίζει ένα ακόμη κύπελλο Ευρώπης, όμως το 1986 οκτώ ποδοσφαιριστές του κλαμπ βρίσκουν το θάνατο κατά τη διάρκεια βομβιστικής επίθεσης στο Μπασράν, ένα φφανταστικό κρατίδιο του Περσικού κόλπου, όπου έχουν μεταβεί για να λάβουν μέρος σε αγώνες επίδειξης.
Το 1988-1989 βρίσκει το γήπεδο της Μέλτσεστερ, το Μελ Παρκ να καταστρέφεται από ένα σεισμό, με συνέπεια η ομάδα να δώσει όσους αγώνες απομένουν στο Στάδιο Γουέμπλεϊ του Λονδίνου.
Η δεκαετία του '90 σηματοδοτείται από το βαρύτατο τραυματισμό του Ρόυ Ρέης, κατόπιν πτώσης του ελικοπτέρου του, που έχει σαν κατάληξη τον ακρωτηριασμό του αριστερού του ποδιού. Μετά από ένα πέρασμα από την ιταλική Monza ο Ρόυ επιστρέφει στο Μέλτσεστερ και αναλαμβάνει τη διοίκηση του συλλόγου. Η πορεία της ομάδας συνεχίζεται έως και τις αρχές του 2001, όταν διακόπτεται η έκδοση του περιοδικού Match of the Day που φιλοξενούσε τις περιπέτειες του δημοφιλούς αγγλικού σωματείου.

Αναλυτικά

1954-1955
Ο Ρόυ Ρέης εμφανίζεται στο εξώφυλλο του 1ου τεύχους του περιοδικού Tiger-The Sport and Adventure Picture Story Weekly στις 11 Σεπτεμβρίου 1954.  Υπογράφει για τους Μέλτσεστερ Ρόβερς, κατόπιν υπόδειξης του κυνηγού ταλέντων (scouter) Alf Leeds. Ο Ρόυ και ο συμμαθητής και φίλος του Ουίλιαμ "Μπλάκι" Γκρέι πραγματοποιούν την πρώτη τους εμφάνιση με τα χρώματα του συλλόγου.
1955-1956
Ο Ρόυ και ο Μπλάκι πρωτοεμφανίζονται στην ανδρική ομάδα της Μέλτσεστερ, στην ισοπαλία (3-3) με τους Elbury Wanderers (Ο Ρόι σκοράρει δις).
1956-1957
Οι Ρόβερς τερματίζουν στην 4η θέση του πρωταθλήματος Αγγλίας, που είναι η καλύτερη μεταπολεμικά.
1957-1958
Η Μέλτσεστερ αναδεικνύεται πρωταθλήτρια.
1958-1959
Ο Ρόυ ορίζεται αρχηγός της ομάδας. Η Μέλτσεστερ κατακτά το F.A. Cup (Κύπελλο Αγγλίας) νικώντας με σκορ 3-2 τη Langton United (Ρόυ 2 γκολ).
1959-1960
Ο Μπόμπι Τσάρλτον αναλαμβάνει τη συγγραφή της ιστορίας, στις 13 Φεβρουαρίου του 1960.
Η Μέλτσεστερ πρωταθλήτρια Αγγλίας.
1960-1961
Οι Ρόβερς κατακτούν το F.A. Cup, επικρατώντας με σκορ 2-1 επί της Corstone City (Ρόυ 2 γκολ).
1961-1962
Η Ιταλική ομάδα Stadia Baton προσφέρει £85,000 για να αποκτήσει το Ρόυ Ρέης.
Οι Ρόβερς δίνουν τον πρώτο τους αγώνα στα Κύπελλα Ευρώπης με την ουγγρική Schonved από την οποία ηττώνται με σκορ 2-1.
1962-1963
Ο Ρόυ πραγματοποιεί την πρώτη του εμφάνιση με την Εθνική Ομάδα της Αγγλίας εναντίον της Νοτιοαμερικανικής Caragua. Η Αγγλία επικρατεί με σκορ 3-1 (Ρόυ 2 γκολ).
Η Μέλτσεστερ αναδεικνύεται πρωταθλήτρια Αγγλίας.
1963-1964
Οι Ρόβερς κατακτούν το Κύπελλο Πρωταθλητριών ομάδων Ευρώπης, νικώντας με σκορ 3-2 την Ιταλική Neifruno (Ρόυ 1 γκολ).
1964-1965
Η Μέλτσεστερ κατακτά το Διηπειρωτικό Κύπελλο, νικώντας 2-1 την Νοτιοαμερικανική Bagota (Ρόυ 2 γκολ).
1965-1966
Οι Ρόβερς αποκλείονται στο Κύπελλο Ευρώπης από τους ερασιτέχνες της νορβηγικής Trondheim και από το League Cup (Αγγλίας) από την ομάδα της τέταρτης κατηγορίας Midbury Town.
Η Μέλτσεστερ κατακτά το Κύπελλο Αγγλίας, με σκορ 2-1 επί της Eastoke United (Ρόυ 1 γκολ).
1966-1967
Οι Ρόβερς κατακτούν το Κύπελλο Κυπελλούχων Ευρώπης νικώντας με 2-1 την πορτογαλική Alcero (Ρόυ 2 γκολ).
Η Μέλτσεστερ νικάει στο τελευταίο της παιχνίδι για το πρωτάθλημα με σκορ 7-0 τη Melboro και παραμένει στην κατηγορία.
1967-1968
Ο Ρόυ πετυχαίνει το 300ο του γκολ για τους Ρόβερς, σπάζοντας ένα 30χρονο ρεκόρ στην ιστορία του συλλόγου.
Πρωταθλητές Αγγλίας.
1968-1969
Πρωταθλητές Ευρώπης, με 3-1 επί της πορτογαλικής Santova Rapid. Ο Ρόυ πετυχαίνει το δεύτερο γκολ.
Ο Κεν Μίλερ και ο Τέρι Ουέστ πετυχαίνουν τα άλλα δυο τέρματα, ενώ ο Μπλάκι Γκρέι σημειώνει αυτογκόλ.
1969-1970
Οι Ρόβερς κερδίζουν το Διηπειρωτικό Κύπελλο, νικώντας με σκορ 2-1 τη Sao Madro Nacional (Ρόυ 2 γκολ).
Ο Ρόυ επιλέγεται για την αποστολή της Εθνικής Ομάδας της Αγγλίας που θα συμμετάσχει στο Παγκόσμιο Κύπελλο του 1970, στο Μεξικό.
Η Μέλτσεστερ κατακτά το Κύπελλο Αγγλίας, με 4-1 επί της Seaford Athletic (Ρόυ 1 γκολ).
1970-1971
Κυπελλούχοι Ευρώπης, με σκορ 2-1 επί της βελγικής Standard Wasserdam (Ρόυ 1 γκολ).
1971-1972
Πρωταθλητές Αγγλίας.
Η Μέλτσεστερ κατακτά και το Κύπελλο Αγγλίας με 3-2 επί της Cranville United.
1972-1973
Πρωταθλητές Ευρώπης, νικώντας με 2-0 την πορτογαλική Corados (Ρόυ 1 γκολ).
Ο Ρόυ και ο Μπλάκι αγωνίζονται μαζί στην Εθνική Ομάδα της Αγγλίας στη νίκη επί της Ιταλίας, με σκορ 2-1 (Ρόυ 1 γκολ).
1973-1974
Οι Ρόβερς κατακτούν τα δυο εγχώρια Κύπελλα. Το League Cup με 1-0 επί της Highwood (Ρόυ 1 γκολ) και το F.A. Cup με 2-0 επί της Burndean (Ρόυ 2 γκολ).
1974-1975
Ο Ρόυ διορίζεται παίκτης-προπονητής, μετά τη φυγή του Τόνυ Στορμ.
Η Μέλτσεστερ κατακτά το Κύπελλο Κυπελλούχων Ευρώπης, νικώντας με 2-0 την ελληνική ομάδα Niarkos ("Αχιλλέας" για την ελληνική έκδοση στο περιοδικό Αγόρι) (Ρόυ 1 γκολ).
1975-1976
Ο Ρόυ πετυχαίνει 'χατ-τρικ' για την Εθνική Αγγλίας στη νίκη με 3-0 επί της Γαλλίας στο Κύπελλο Εθνών Ευρώπης.
Ο Ρόυ παντρεύεται τη γραμματέα του συλλόγου και κόρη του προέδρου των Ρόβερς Μπεν Γκάλογουεϊ, Πένυ Λέιν. (Μόνο αφού έχει αγωνισθεί σε ένα παιχνίδι πρωταθλήματος νωρίτερα).
1976-1977
Η Μέλτσεστερ παραμένη αήττητη επί 29 αγώνες, δημιουργώντας ρεκόρ.
Οι Ρόβερς αναδεικνύονται πρωταθλητές.
Γεννιούνται τα δίδυμα παιδιά του Ρόυ και της Πέννυ, Ρόυ τζούνιορ και Μελίντα.
1977-1978
Ο Ρόυ αναλαμβάνει μάνατζερ στην Εθνική Ομάδα της Αγγλίας.
Η Μέλτσεστερ χάνει με 3-2 (Ρόυ 1 γκολ) στον Τελικό του Κυπέλλου Πρωταθλητριών Ευρώπης, από την Ολλανδική Alkhoven.
1978-1979
Πρόταση στον Ρόυ να αναλάβει την Εθνική Ομάδα του κρατιδίου Basran του Περσικού κόλπου, αντί τιμήματος £,1εκατομμυρίου.
Ο Ρόυ σημειώνει ρεκόρ ταχύτερης επίτευξης τέρματος, σκοράροντας στο 4ο δευτερόλεπτο του αγώνα εναντίον της Kelburn για το Κύπελλο Αγγλίας.
Η Μέλτσεστερ κατακτά το Κύπελλο ΟΥΕΦΑ, νικώντας σε διπλό Τελικό με συνολικό σκορ 3-1 τη Δυτικογερμανική Rassburg (Ρόυ 2 γκολ).
1979-1980
Η Μέλτσεστερ αναδεικνύεται πρωταθλήτρια Αγγλίας.
1980-1981
Οι Ρόβερς υποβιβάζονται στη Β΄ κατηγορία της Αγγλίας.
1981-1982
Ο Ρόυ πυροβολείται στο κεφάλι και παραμένει σε κώμα για μεγάλο χρονικό διάστημα.
Οι Ρόβερς σημειώνουν ρεκόρ ευρύτερης νίκης σε βάρος της  Keysborough (14-0).
Η Μέλτσεστερ παραμένει αήττητη για τα 34 παιχνίδια της σεζόν και αναδεικνύεται πρωταθλήτρια Β΄ κατηγορίας Αγγλίας.
1982-1983
Γεννιέται η κόρη του Ρόυ και της Πέννυ, Νταϊάνα.
Το γήπεδο των Ρόβερς γίνεται το πρώτο στην Αγγλία που διαθέτει μόνο θέσεις καθημένων.
Ο Ρόυ αποχωρεί από τη Μέλτσεστερ και αναλαμβάνει τη Walford Rovers, σαν παίκτης-προπονητής.
1983-1984
Ο Μπλάκι Γκρέι αναλαμβάνει παίκτης-προπονητής των Ρόβερς.
Ο Ρόυ επιστρέφει στη θέση του στη Μέλτσεστερ.
Οι Ρόβερς κατακτούν το Κύπελλο Αγγλίας, με 2-1 επί της Walford Rovers (Ρόυ 1 γκολ).
1984-1985
Ο Ρόυ οδηγεί ως αρχηγός την Εθνική Ομάδα της Αγγλίας σε ισοπαλία με τη Γαλλία (1-1, ο Ρόυ το γκολ).
Η Μέλτσεστερ κατακτά το Κύπελλο Κυπελλούχων Ευρώπης, επικρατώντας της Ισπανικής Real Santana στα πέναλτι με σκορ 5-3 (κανονικός αγώνας 2-2, Ρόυ 1 γκολ).
1985-1986
Ο Bobby Robson καλεί το Ρόυ στην Εθνική ομάδα που θα συμμετάσχει στο Παγκόσμιο Κύπελλο του 1986 στο Μεξικό.
Οι Ρόβερς πετυχαίνουν ένα νέο ρεκόρ πρωταθλήματος, μη δεχόμενοι τέρμα επί 12 συνεχόμενους αγώνες.
Η Μέλτσεστερ κατακτά το Milk Cup, 3-0 επί της Tynecaster (Ρόυ 1 γκολ).
1986-1987
Οκτώ μέλη των Ρόβερς σκοτώνονται κατά τη διάρκεια τρομοκρατικού κτυπήματος στο Basran. Είναι οι Noel Baxter, Vic Guthrie, Steve Naylor, Carl Hunt, Neville Jones, Kenny Logan, Jimmy Slade και Trevor Cassidy.
Η Μέλτσεστερ κατακτά το Littlewoods Cup, επικρατώντας με σκορ 2-1 επί της Stambridge City (Ρόυ 2 γκολ).
Ο Ρόυ επιτυγχάνει και τα δυο τέρματα στη νίκη της Εθνικής Αγγλίας επί της Τουρκίας (2-0), για το Κύπελλο Εθνών Ευρώπης (Ευρωπαϊκό Πρωτάθλημα).
1987-1988
Η Μέλτσεστερ παίρνει το πρωτάθλημα Αγγλίας.
1988-1989
Ένας σεισμός προκαλεί μεγάλες καταστροφές στο γήπεδο (Mel Park) των Ρόβερς. Η Μέλτσεστερ αναγκάζεται να μετακομίσει για τους εντός έδρας αγώνες της στο Στάδιο Wembley.
Οι Ρόβερς καταφέρνουν να επικρατήσουν με 3-1 της Melboro 3-1 στον τελευταίο αγώνα πρωταθλήματος, αποφεύγοντας τον υποβιβασμό (Ρόυ 2 γκολ).
1989-1990
Η Μέλτσεστερ κερδίζει το Κύπελλο Αγγλίας νικώντας με 2-1 (Ρόυ 1 γκολ) τη Weston Villa.
1990-1991
Ο Ρόυ τζούνιορ υπογράφει προ-επαγγελματικό συμβόλαιο στους Ρόβερς.
Ο Ρόυ απορρίπτει μια προσφορά ύψους $ 8 εκατομμυρίων για να υπογράψει πενταετές συμβόλαιο, ώστε να οδηγήσει την Εθνική Ομάδα των ΗΠΑ στο Παγκόσμιο Κύπελλο του 1994.
1991-1992
Η Μέλτσεστερ πρωταθλήτρια Αγγλίας με το Ρόυ να δημιουργεί ένα νέο ρεκόρ συνολικής επίτευξης τερμάτων, φθάνοντας στα 436 γκολ.
Ο Ρόυ προσλαμβάνεται παίκτης-προπονητής της Β' Εθνικής Ομάδας της Αγγλίας και κερδίζει με αυτήν ένα τετραεθνές τουρνουά που διεξάγεται με τη συμμετοχή των ΗΠΑ, της Γαλλίας και της Segovia.
1992-1993
Ο Ρόυ παραιτείται από τη θέση του προπονητή κατά τη διάρκεια ζωντανής τηλεοπτικής εκπομπής, αλλά σύντομα θα επιστρέψει στη θέση του.
Το μονοθέσιο ελικόπτερο του Roy συντρίβεται και ο ίδιος τραυματίζεται σοβαρά, πέφτοντας σε κώμα.
Εκδίδεται το τελευταίο εβδομαδιαίο τεύχος του περιοδικού 'Roy of the Rovers' στις 23 Μαρτίου του 1993.
1993-1994
Εκδίδεται το πρώτο τεύχος του μηνιαίου περιοδικού «Roy of the Rovers Monthly» (Σεπτέμβριος 1993) και η έκδοση θα τερματισθεί στο τεύχος 19.
Συνερχόμενος από το κώμα, ο Ρόυ πληροφορείται ότι το αριστερό του πόδι έχει ακρωτηριασθεί προκειμένου να σωθεί η ζωή του.
Εν συνεχεία αναλαμβάνει προπονητής της Ιταλικής AC Monza.
Ο γιος του «Ρόκυ» (Ρόυ τζούνιορ) συνεχίζει την οικογενειακή παράδοση με τους Ρόβερς σκοράροντας στο ντεμπούτο του με τη Μέλτσεστερ, όπως είχε πετύχει κι ο πατέρας του.
Το Μάρτιο του 1995 εκδίδεται το τελευταίο μηνιαίο τεύχος του περιοδικού.
Ένα γκολ που σημειώνει ο Ρόκυ Ρέης στα τελευταία λεπτά εξασφαλίζει τη σωτηρία για τους Ρόβερς.
Ωστόσο, πολύ σύντομα ένας από τους διευθυντές της Μέλτσεστερ θα κηρυχθεί ένοχος για απόπειρα δωροδοκίας σε βάρος των αντιπάλων του συγκεκριμένου αγώνα.
1994-1995
Εκδίδεται από την “Queen Ann Press” το βιβλίο «Roy of the Rovers - The Playing Years» εστιάζοντας στην πολυετή αγωνιστική καριέρα του Ρόυ Ρέης (1954-1993).
Μια ακόμη τραγωδία πλήττει την οικογένεια Ρέης, καθώς η Πέννυ χάνει τη ζωή της κάτω από αδιευκρίνιστες συνθήκες σε τροχαίο ατύχημα στην Ιταλία.
Ο Ρόυ εγκαταλείπει την προπονητική και ο Ρόκυ αποχωρεί από τους Ρόβερς για να ενταχθεί στην συντοπίτισσα Melborough.
1995-1996
Αρκετοί παίκτες των Ρόβερς εγκαταλείπουν την Μέλτσεστερ έπειτα από μια σειρά σκανδάλων που αμαυρώνουν την εικόνα της ομάδας.
Η Μέλτσεστερ υποβιβάζεται για δεύτερη φορά στα χρονικά.
1996-1997
Ο Ρόυ επιστρέφει εγκαίρως στην τεχνική ηγεσία των Ρόβερς και καταφέρνει να διασώσει την ομάδα από έναν δεύτερο συνεχόμενο υποβιβασμό.
1997-1998
Η σειρά «Roy of the Rovers» επιστρέφει μέσα από τις σελίδες του μηνιαίου περιοδικού του BBC  «Match of the Day» (Μάιος – Ιούνιος 1997).
Ο Ρόυ προσλαμβάνει την οικονομολόγο κόρη του Μελίντα στη διοίκηση της ομάδας και αναζητεί λύση στο οικονομικό πρόβλημα του κλαμπ.
Οι Ρόβερς τερματίζουν στην τέταρτη θέση της βαθμολογίας της Πρώτης κατηγορίας, αλλά επανέρχονται στην Premier League μέσω αγώνων κατάταξης.
1998-1999
Οι Ρόβερς, με το Ρόυ στην τεχνική ηγεσία κερδίζουν το Κύπελλο Αγγλίας στην παράταση.
1999-2000
Το πρώτο μετά το 1994 «Roy of the Rovers Annual» εκδίδεται για να γιορτάσει την είσοδο στη νέα χιλιετία («Millennium»).
2000-2001
Το τελευταίο κεφάλαιο στην ιστορία «Roy of the Rovers» ολοκληρώνεται το Μάιο του 2001, με το κλείσιμο του περιοδικού «Match of the Day».